24. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. Οικ. 5146 της 13/26 Ιουν. 1989 (ΦΕΚ Β΄ 505) Αμοιβή εργαστηριακών εξετάσεων που εκτελούνται στα εργαστήρια των εδρών ή Κέντρων της Σχολής. Έχοντας υπόψη: 1.Τις διατάξεις του άρθρ. 16 του Π.Δ. 1233/1981 «περί οργανώσεως και λειτουργίας της Υγ. Σχολής Αθηνών κ.λπ.» (ΦΕΚ 306/1981 τ.Α΄). 2.Τις διατάξεις των Π.Δ. 81, 163, 164, 165/1988 κοστολόγηση ιατρικών πράξεων (ΦΕΚ 36/1988) και 141/1989 (ΦΕΚ 67/89 τ.Α΄). 3.Την 21253/2125/20.10.1986 απόφαση Υπουργού Οικονομικών (ΦΕΚ 761/31.10.86 τ.Β΄) αποφασίζουμε: 1.Εγκρίνουμε όπως το ύψος των αμοιβών, όσων εργαστηριακών πράξεων εκτελούνται στα εργαστήρια των εδρών ή των Κέντρων της Υγειονομικής Σχολής για λογαριασμό τρίτων, αντίστοιχο με τα ισχύοντα στις διατάξεις των παρ. 2 και 3 σχετικών πλην εκείνων που υπάρχει ειδική χρηματοδότηση από το Υπουργείο μας. Σελ. 76(ε) Τεύχος ΙΑ-ΙΙ-Ι Σελ. 90 2.Τα χρήματα των αμοιβών εισάγονται ως έσοδο του Κρατικού Προϋπολογισμού και διατίθενται για την κάλυψη των πάσης φύσεως δαπανών λειτουργίας των Εργαστηρίων της Σχολής. Η ισχύς της παρούσης απόφασης αρχίζει από την δημοσίευσή της στην Εφημερίδα της Κυβερνήσεως. 44 34.Α.γ.23-24 Εθνική Σχολή Δημόσιας Υγείας(Ε.Σ.Δ.Υ.)

[Source: greek_legal_code_raptarchis | Tokens: 1177]